cyanic-selkie/wikianc huggingface dataset:
จุดมืดดวงอาทิตย์
จุดมืดดวงอาทิตย์ หรือ จุดดับบนดวงอาทิตย์ (Sunspot) คือ พื้นที่ส่วนหนึ่งบนชั้นโฟโตสเฟียร์ของดวงอาทิตย์ซึ่งมีอุณหภูมิต่ำกว่าบริเวณโดยรอบ และมีสนามแม่เหล็กที่มีปั่นป่วนสูงมาก ซึ่งได้ทำให้เกิดการขัดขวางกระบวนการพาความร้อนบนพื้นผิวดวงอาทิตย์ เกิดเป็นพื้นที่ที่มีความเข้มของแสงต่ำกว่าบริเวณโดยรอบ อย่างไรก็ตาม มันยังคงมีอุณหภูมิสูงถึง 3700-4000 เคลวิน เทียบกับบริเวณปกติโดยรอบที่มีอุณหภูมิประมาณ 5800 เคลวิน ถ้าเรานำจุดมืดออกมาจากดวงอาทิตย์มันจะสามารถเปล่งแสงสว่างได้มากกว่าแสงจากการเชื่อมเหล็ก เสียอีก จุดมืดยังเป็นสาเหตุของการเกิดปรากฏการณ์บนดวงอาทิตย์อีกมาก เช่น บ่วงโคโรนา (Coronal loop) และ การเชื่อมกันของสนามแม่เหล็ก (Magnetic reconnection) นอกจากนี้การระเบิดใหญ่บนดวงอาทิตย์ (Solar flare) และ การพ่นมวลโคโรนา (Coronal Mass Ejection) ก็ยังเกิดขึ้นในบริเวณสนามแม่เหล็กรอบๆ จุดมืดอีกด้วย
การแปรผันของจุดมืด
จำนวนของจุดมืดมีการเพิ่มขึ้นและลดลงอย่างเป็นคาบ มีช่วงเวลาหนึ่งรอบประมาณสิบเอ็ดปี นอกจากนี้ยังมีรอบใหญ่ที่มีระยะเวลากว่าอีกด้วย โดยตั้งแต่ปี พ.ศ. 2443 ถึงทศวรรษที่ 2503 จะมีจำนวนจุดมืดโดยเฉลี่ยเพิ่มขึ้น แต่ตั้งแต่ทศวรรษที่ 2503 เป็นต้นมาจุดมืดกลับมีแนวโน้มลดลง
จำนวนของจุดมืดยังมีความสัมพันธ์กับการแผ่รังสีของดวงอาทิตย์ (Solar radiation) อีกด้วย ตั้งแต่ปีพ.ศ. 2522 เป็นต้นมา ได้มีการส่งดาวเทียมวัดการแผ่รังสีจากดวงอาทิตย์ออกสู่อวกาศ และทำให้เราทราบว่า เมื่อจุดมืดมีจำนวนมากจะทำให้การแผ่รังสีของดวงอาทิตย์มีปริมาณลดลง อย่างไรก็ตาม บริเวณโดยรอบจุดมืดกลับมีความสว่างเพิ่มขึ้น ซึ่งหมายความว่า ในภาพรวมการที่ดวงอาทิตย์มีจุดมืดมากขึ้นจะทำให้ดวงอาทิตย์สว่างมากขึ้น แต่ความสว่างที่เพิ่มขึ้นนี้ก็น้อยมาก แค่ประมาณ 0.1% ของความสว่างตามปกติเท่านั้น
การสังเกตจุดดำ
การมองตรงไปที่ดวงอาทิตย์ด้วยตาเปล่าเป็นเรื่องอันตรายอย่างมาก และการใช้กล้องสองตา กล้องส่องทางไกล หรือกล้องโทรทรรศน์ส่องดูก็ยิ่งเป็นการเพิ่มความร้ายแรงที่จะเกิดขึ้น นั่นคือเรตินาของดวงตาจะถูกทำลายลงอย่างถาวร การใช้แผ่นกระจกรมควันหรือฟิล์มกรองแสงเป็นสิ่งที่ไม่ควรทำเช่นกัน เพราะถึงแม้ว่าจะสามารถลดทอนแสงจากดวงอาทิตย์ลงจนสามารถเห็นจุดมืดได้ก็จริง แต่วิธีนี้จะไม่ได้ลดทอนรังสีอัลตราไวโอเล็ต ซึ่งการรับรังสีนี้เข้าสู่ดวงตาโดยตรงจะมีผลทำให้เป็นต้อกระจกได้ วิธีที่ปลอดภัยที่สุดในการสังเกตจุดมืดก็คือการฉายภาพของดวงอาทิตย์ผ่านกล้องโทรทรรศน์ลงบนฉากรับภาพสีขาว ซึ่งต้องกระทำโดยผู้เชี่ยวชาญเท่านั้น
สาขาของคณิตศาสตร์
สาขาของคณิตศาสตร์ แบ่งตาม 2000 Mathematics Subject Classification (MSC2000)
แกรไฟต์
แกรไฟต์ (graphite) เป็นอัญรูปหนึ่งของธาตุคาร์บอน ชื่อสามัญเรียกว่า พลัมเบโก (plumbago)  หรือแร่ดินสอดำ มีลักษณะเป็นของแข็ง มีรูปผลึกเป็นแผ่นบาง ๆ ทึบแสง อ่อนนุ่ม สีเทาเข้มถึงดำ เนื้ออ่อน เป็นตัวนำความร้อนและไฟฟ้าได้ดี มักใช้ทำไส้ดินสอดำ เบ้าหลอมโลหะ น้ำมันหล่อลื่นบางชนิด ไส้ถ่านไฟฉาย ไส้ไฟอาร์ก ใช้เป็นตัวลดความเร็ว ช่วยควบคุมจำนวนอนุภาคนิวตรอนในเครื่องปฏิกรณ์นิวเคลียร์ ถูกนำมาใช้เมื่อ 4 พันปีก่อนคริสตกาล ในงานทาสีตกแต่งเครื่องเซรามิกในทางตะวันออกเฉียงใต้ของยุโรป ได้มีการค้นพบแหล่งสะสมตัวของแร่แกรไฟต์ขนาดใหญ่มากที่รัฐคัมเบรีย ประเทศอังกฤษ แร่ที่พบมีลักษณะบริสุทธิ์ ไม่แข็ง แตกหักง่าย และมีรูปแบบการสะสมตัวอัดแน่นกัน
แกรไฟต์เป็นชื่อที่ตั้งโดย Abraham Gottlob Werner ในปี ค.ศ. 1789 โดยมาจากภาษากรีกว่า γραφειν หมายถึง "เพื่อวาด/เขียน" ซึ่งตั้งตามการใช้แกรไฟต์ในดินสอ
แร่แกรไฟต์เป็นการจัดเรียงตัวรูปแบบหนึ่งของคาร์บอน ในภาษากรีกแปลว่า ใช้ขีดเขียนวาดภาพ มีคุณสมบัติเป็นตัวนำไฟฟ้าหรือกึ่งตัวนำไฟฟ้า แกรไฟต์มีการจัดเรียงตัวแบบเสถียรที่สภาวะมาตรฐาน แต่บางครั้งแร่แกรไฟต์เกิดจากถ่านหินเมื่อมีความร้อน ความดันสูงขึ้นระดับหนึ่งซึ่งพบอยู่บนแอนทราไซท์ (Anthracite) และเมตา-แอนทราไซท์ (Meta-anthracite) ซึ่งโดยปกติแล้ว มักไม่นำมาใช้เป็นเชื้อเพลิงเพราะติดไฟยาก
ประเภท
แร่แกรไฟต์ที่เกิดในแหล่งสะสม มี 3 ประเภท ได้แก่
นักวิทยาศาสตร์สามารถสร้างแกรไฟต์ที่คุณภาพสูงคือ เส้นใยแกรไฟต์ อาจหมายถึง เส้นใยคาร์บอน หรือเส้นใยคาร์บอนที่เสริมความแข็งแรง
การเกิด
แร่ที่เกิดร่วมกับแกรไฟต์ ได้แก่ ควอตซ์ แคลไซต์ ไมกา เหล็ก และทัวร์มาลีน แร่แกรไฟต์มีหลายลักษณะ แผ่นแกรไฟต์ที่บางสามารถงอได้แต่ไม่มีความยืดหยุ่น แร่จะให้สีดำที่มือและกระดาษ สามารถนำไฟฟ้าและแสดงลักษณะการจัดเรียงอะตอมที่ลดแรงเสียดทาน (superlubricity) เป็นตัวบ่งบอกถึง ความอ่อนนุ่ม ความมันวาว ความหนาแน่น และลักษณะของผงแร่
สมาคมสำรวจธรณีวิทยาแห่งสหรัฐอเมริกา (USGC) รายงานว่า อัตราการผลิตแร่แกรไฟต์ในปี ค.ศ.2008 เป็นจำนวน 1,110 กิโลตัน โดยมาจาก ประเทศจีน 800 กิโลตัน ประเทศอินเดีย 130 กิโลตัน ประเทศบราซิล 76 กิโลตัน ประเทศเกาหลีเหนือ 30 กิโลตัน และประเทศแคนาดา 28 กิโลตัน โดยแร่แกรไฟต์ได้ขุดที่ประเทศสหรัฐอเมริกา แต่มีการสังเคราะห์ขึ้น โดยในปีคศ. 2007 ได้มีการผลิตขึ้นเป็นจำนวน 198 กิโลตัน คิดเป็นจำนวนเงินทั้งสิ้น 1.18 พันล้านดอลลาห์ อัตราการใช้แร่แกรไฟต์คิดเป็น 42 กิโลตันสำหรับแร่แกรไฟต์ที่มีอยู่ตามธรรมชาติ และ 200 กิโลตัน สำหรับแร่แกรไฟต์ที่สังเคราะห์ขึ้น
ลักษณะ
แร่แกรไฟต์ประกอบแร่เรียงตัวเป็นชั้น ๆ คาร์บอนมีการจัดเรียงตัวแบบเอลฟา หรือเป็นรูปผลึก 6 หน้า (hexagonal) และจัดเรียงตัวแบบเบตาหรือรูปผลึกขนมเปียกปูน (rhombohedral) โดยมีลักษณะทางกายภาพเหมือนกัน แผ่นแร่รูปผลึก 6 หน้า มีลักษณะบางและไม่แข็ง ผลึกแบบแอลฟาสามารถเปลี่ยนกลับไปเป็นเบตาได้เมื่อแรงกดดัน และผลึกแบบเบตาร์สามารถเปลี่ยนกลับเป็นผลึกแบบเอลฟาเมื่อได้รับความร้อนมากกว่า 1300 องศาเซลเซียส แผ่นแร่แต่ละแผ่นมีความหนาแน่นน้อย
Rotating graphite stereogram
การใช้ประโยขน์จากแร่แกรไฟต์ในธรรมชาติ
แร่แกรไฟต์ในธรรมชาติมีการใช้ประโยขน์ในเรื่อง การผลิตเหล็กกล้า อุตสาหกรรมเครื่องเขียน การผลิตอุปกรณ์ที่ช่วยลดการสูญเสียความร้อน การผลิตอุปกรณ์เบรกรถยนต์ อุตสาหกรรมผลิตแบตเตอร์รี่ และทำสารหล่อ (ไม่) ลื่น แกรฟีน (Graphene) ซึ่งเป็นแร่แกรไฟต์ที่พบตามธรรมชาติมีลักษณะเด่นคือ มีความแข็งแรงมาก จึงใช้คุณสมบัตินี้แยกแกรฟีนออกจากแร่แกรไฟต์ทั่วไปเพื่อนำไปใช้ในโรงงานอุตสาหกรรม
ปัญจปรเมษฐี
ปัญจปรเมษฐี (สันสกฤต: पञ्च परमेष्ठी ; Pañca-Parameṣṭhi, "สิ่งมีชีวิตยิ่งใหญ่สุดห้าประการ") ในศาสนาเชนเป็นลำดับขั้นห้าลำดับทางศาสนาที่ควรแก่การเคารพบูชา  อันได้แก่:
อักษรแรกของทั้งห้าชื่อ A+A+A+U+M รวมกันเกิดเป็นเสียงโอม
เอไอหัวใจโอเวอร์โหลด
เอไอหัวใจโอเวอร์โหลด เป็นภาพยนตร์ไทยแนวไซไฟแนวโรแมนติกคอมมาดี้ในปี พ.ศ. 2565 ที่สร้างและเขียนโดยสเตฟาน ซโลเตสคู ให้กับ เน็ตฟลิกซ์  ภาพยนตร์เรื่องนี้กำกับโดยนักแสดงชาวไทยชื่อดัง เดวิด อัศวนนท์ และสเตฟาน ซโลเตสคู มี มาริโอ้ เมาเร่อ และ พิมพ์ชนก ลือวิเศษไพบูลย์ เป็นนักแสดงนำ ภาพยนตร์เรื่องนี้มีชื่ออื่นว่า Laser Candy และ AI Heart Overload
ภาพยนตร์เรื่องนี้เกิดขึ้นในโลกที่ปัญญาประดิษฐ์ (เอไอ) ควบคุมอาคารส่วนใหญ่ เอไอ ชื่อ ด็อบ ที่ควบคุมอาคารของบริษัทซึ่งผู้หญิงชื่อ ลาน่า (พิมพ์ชนก ลือวิเศษไพบูลย์) ทำงานอยู่ เกิดตกหลุมรักเธอหลังจากซอฟต์แวร์ผิดพลาด ด็อบจึงสิงร่างของชายคนหนึ่งชื่อ บ็อบบี้ (มาริโอ้ เมาเร่อ) และพยายามเอาชนะใจลาน่า
พฤติการณ์ที่ตาย
พฤติการณ์ที่ตาย (Manner of Death) เป็น ละครชุดแนว สืบสวนสอบสวน ผลิตโดย WeTV ภายใต้ความร่วมมือกับ ทีวี ธันเดอร์ บทดัดแปลงมาจากนิยาย เขียนโดย อิสรีย์ ศิริวรรณกุลธร(Sammon) ซีรีส์กำกับโดย ชูเกียรติ ศักดิ์วีระกุล ซึ่งเป็นหนึ่งในผลงาน WeTV Originals โดยเป็นเรื่องราวของหมอบรรณ แพทย์นิติเวชที่ย้ายมาประจำที่เวียงผาหมอก ออกอากาศให้ชมทุกวันจันทร์เวลา 20.00 น. ทางแอปพลิเคชัน WeTV เริ่มตอนแรก วันที่ 30 พฤศจิกายน พ.ศ. 2563 และออกอากาศซ้ำทางช่องอมรินทร์ทีวี ทุกวันอาทิตย์ เวลา 22.30-23.30 น. เริ่มตอนแรก วันที่ 12 มีนาคม พ.ศ. 2566 ต่อจาก หนังสือรุ่น (รีรัน)
การผลิต
พฤติการณ์ที่ตาย เป็นซีรีส์วายแนวสืบสวนสอบสวนเรื่องแรก โดยดัดแปลงมาจากนิยายเรื่อง พฤติการณ์ที่ตาย ของ อิสรีย์ ศิริวรรณกุลธร หรือนามปากกา Sammon
ในส่วนของสถานที่ ได้มีการถ่ายทำที่จังหวัดเชียงใหม่เป็นหลักใช้เวลาถ่ายทำ 2 เดือนโดยประมาณ
โครงเรื่อง
เรื่องราวทั้งหมดเริ่มต้นขึ้นจากการที่ หมอบรรณ (ภากร ธนศรีวนิชชัย) แพทย์นิติเวชย้ายจากกรุงเทพฯมาประจำที่เวียงผาหมอก หลังหมอบรรณมาถึงไม่นานก็ต้องเข้าไปชันสูตรศพร่วมกับ สารวัตรเอ็ม (สพล อัศวมั่นคง) ที่สันนิษฐานว่าเป็นคดีฆาตกรรมเริ่มจาก แนตตี้ และต่อมาเป็น เจนจิรา เพื่อนสนิทในสมัยเด็กของหมอบรรณ โดยมีผู้ต้องสงสัยมากมายทั้ง ครูแทน (ณัฐพล ดิลกนวฤทธิ์) ผู้พบศพเจนจิราเป็นคนแรก อัยการปื๊ด (ภัทร เอกแสงกุล) แฟนเก่าของเจนจิรา และคนอื่นๆอีกมากมาย
กระแสการตอบรับ
มีการกล่าวถึงในเครือข่ายสังคมอย่างมาก ทั้งการขึ้นแฮชแท็กซีรีส์ในเทรนทวิตเตอร์ และ ได้รับคำชมเป็นจำนวนมากตั้งแต่อีพีแรก รวมถึงทาง Rakuten TV ได้มีการติดต่อนำซีรีส์ไปออกอากาศที่ประเทศญี่ปุ่นช่องเวลาเดียวกับที่ฉายที่ไทย
สถานที่ถ่ายทำ
สถานที่ถ่ายทำทั้งหมดอยู่ที่เชียงใหม่ประกอบไปด้วย คุ้มสะเมิง, โรงแรมศิริปันนา, โรงแรมครอสทูไวบ์เชียงใหม่ดีเซ็ม, ชุมชนท่องเที่ยวเชิงนิเวศน์บ้านโปง, ตลาดคำเที่ยง, ตลาดสดเทศบาลสะเมิงใต้, ค่ายแทนคุณ, น้องน้ำโฮมสเตย์ สะเมิง, มหาวิทยาลัยพายัพ, มหาวิทยาลัยแม่โจ้, ร้านอาหารชาววัง, โรงเรียนสันป่าตองวิทยาคม, สถาบันผู้สูงอายุแมคเคน, สวนคุณช้าง แม่โจ้, สะเมิงรีสอร์ท และ อ่างเก็บน้ำห้วยโจ้
อำเภอมิอูระ
อำเภอมิอูระ (三浦郡 (Miura-gun)) เป็นอำเภอที่ตั้งอยู่ในจังหวัดคานางาวะ ประเทศญี่ปุ่น
ในปี 2009 อำเภอนี้มีประชากรประมาณ 32,333 คน ความหนาแน่น 1,900 คนต่อตารางกิโลเมตร และมีพื้นที่ทั้งหมด 17.06 ตารางกิโลเมตร
ปัจจุบันประกอบด้วยเมืองเพียง 1 เมือง คือ ฮายามะ โดยในสมัยก่อน นครโยโกซูกะ ซูชิ และมิอูระ เคยเป็นส่วนหนึ่งของอำเภอมิอูระมาก่อน
ประวัติศาสตร์
อำเภอมิอูระเป็นหนึ่งในเขตการปกครองย่อยของแคว้นซางามิ ครอบคลุมพื้นที่ทั้งหมดของคาบสมุทรมิอูระ พื้นที่นี้อยู่ภายใต้การควบคุมของตระกูลมิอูระตั้งแต่ปลายยุคเฮอังจนถึงยุคเซ็งโงกุ และเป็นดินแดนเท็นเรียวที่ปกครองโดยโชกุนภายใต้รัฐบาลโชกุนโทกูงาวะในยุคเอโดะ หลังจากการฟื้นฟูเมจิ พื้นที่นี้ได้ก่อตั้งขึ้นเป็นอำเภอภายใต้การปฏิรูปที่ดินในปี 1878 โดยมีที่ว่าการอำเภอที่สร้างขึ้นใกล้กับบริเวณที่ซึ่งในปัจจุบันคือสถานีรถไฟชิโออิริ
ลำดับเวลา
ในปี 2009 เหลือเมืองฮายามะเพียงเมืองเดียวที่ยังเป็นส่วนหนึ่งของอำเภอมิอูระ
มัดเราะซะฮ์ซ็องกอเร
มัดเราะซะฮ์ซ็องกอเร (madrasah de Sankoré; سنكوري مدرسة) หรือที่เรียกว่า มหาวิทยาลัยซ็องกอเร (université de Sankoré) และ มัสยิดซ็องกอเร (mosquée de Sankoré) เป็นศูนย์กลางแห่งการศึกษาโบราณหนึ่งในสามแห่ง ตั้งอยู่ในเมืองทิมบักตู ประเทศมาลี เชื่อกันว่าก่อสร้างขึ้นโดยราชามันซามูซา ผู้ครองจักรวรรดิมาลีในเวลานั้น
มัสยิดสามแห่ง ได้แก่ มัสยิดซ็องกอเร, มัสยิดจีงกาแรแบร์ และมัสยิดซีดี ยะห์ยา รวมกันเป็นมหาวิทยาลัยทิมบักตู คำว่า มัดเราะซะฮ์ (مدرسة) แปลว่าโรงเรียนหรือมหาวิทยาลัยในภาษาอาหรับและภาษาอื่นที่ได้รับอิทธิพลจากอิสลาม
ประวัติศาสตร์
มัสยิดซ็องกอเรสร้างขึ้นในราวปี ค.ศ. 989 โดย Al-Qadi Aqib ibn Mahmud ibn Umar ตุลาการสูงสุดแห่งทิมบักตู ก่อนจะพัฒนามาเป็นมหาวิทยาลัยซ็องกอเร ซึ่งเจริญรุ่งเรืองอย่างมาก เป็นศูนย์กลางการศึกษาของอิสลาม โดยเฉพาะในรัชสมัยของมันซา มูซา (ค.ศ. 1307–1332) และสมัยจักรวรรดิ Askia (ค.ศ. 1493–1591)
ยูฟ่าซูเปอร์คัพ 2016
ยูฟ่าซูเปอร์คัพ 2016 เป็นการแข่งขัน ยูฟ่าซูเปอร์คัพ ครั้งที่ 41 ระหว่างทีมผู้ชนะ ยูฟ่าแชมเปียนส์ลีก ฤดูกาล 2015–16 เรอัลมาดริด และ ยูฟ่ายูโรปาลีก ฤดูกาล 2015–16 เซบียา สองสโมสรจากลาลิกา สเปน โดยการแข่งขันจัดขึ้นในวันที่ 9 สิงหาคม ค.ศ. 2016 ณ สนามแลร์คันดัลสตาดีโอน ในกรุงทรอนด์เฮม เมืองหลวงของประเทศนอร์เวย์
สนามแข่งขัน
แลร์คันดัลสตาดีโอนได้รับการประกาศให้เป็นสถานที่จัดการแข่งขัน ยูฟ่าซูเปอร์คัพ 2016 ในการประชุมใหญ่ ณ นครซูริก ประเทศสวิตเซอร์แลนด์ เมื่อวันที่ 18 กันยายน พ.ศ. 2557 และเป็นครั้งแรกที่มีการแข่งขันรอบชิงชนะเลิศในระดับยุโรปในประเทศนอร์เวย์
กลุ่มดาวหมีเล็ก
กลุ่มดาวหมีเล็ก เป็นกลุ่มดาวในซีกฟ้าเหนือ หนึ่งในกลุ่มดาว 48 กลุ่มในรายการของทอเลมี และยังเป็นกลุ่มดาวในรายชื่อกลุ่มดาว 88 กลุ่มที่รับรองโดยสหพันธ์ดาราศาสตร์สากล ปัจจุบันกลุ่มดาวนี้อยู่ในบริเวณขั้วฟ้าเหนือ แต่ไม่ได้เป็นเช่นนี้ตลอดไป เพราะแกนหมุนของโลกมีการส่าย
แจ็กสัน บราวน์
ตลอดอาชีพนักดนตรี บราวน์ออกสตูดิโออัลบั้ม มาแล้วกว่า 12 อัลบั้ม อัลบั้มแสดงสด 6 อัลบั้ม และซิงเกิลรวมทั้งหมด 44 ซิงเกิล ทั้งหมดนี้เขาสามารถทำยอดจำหน่ายแผ่นเสียงมากกว่า 18 ล้านฉพาะในสหรัฐที่เดียว ในปี 2004 ก็ได้รับการยกเข้าสู่หอเกียรติยศร็อกแอนด์โรลที่คลีฟแลนด์ มณรัฐโอไฮโอ และยังได้รับดุษฎีบัณฑิตกิตติมศักดิ์ด้านดนตรีจากสสถาบันออกซิเดินทัลในลอสแอนเจลิส แคลิฟอร์เนีย อีกด้วย
อ้างอิง
1948
ท่านผู้หญิงเชียง
ท่านผู้หญิงเชียง มีนามเดิมว่า เชียง หรือ จึงเชียง เป็นท่านผู้หญิงพิษณุโลกในฐานะเอกภริยาของเจ้าพระยาพิษณุโลก (เรือง) และเป็นสตรีในประวัติศาสตร์กรุงศรีอยุธยาที่มีบทบาทในการต่อต้านการเข้ายึดเมืองพระพิษณุโลกของเจ้าฟ้าจีดในช่วงสงครามการเสียกรุงศรีอยุธยาครั้งที่สอง
ประวัติ
ในพงศาวดารไทย กล่าวว่า ท่านผู้หญิงเชียง เป็นภรรยาของเจ้าพระยาพิษณุโลก (เรือง) ไม่ปรากฎนามมารดา มีนิวาสสถานเดิมในกำแพงเมืองกรุงศรีอยุธยาที่บริเวณบ้านประตูจีนตั้งแต่รัชกาลสมเด็จพระเจ้าอยู่หัวบรมโกศ เป็นสตรีเชื้อสายจีนบุตรีของพระยาราชสุภาวดี (โกวผก) รั้งตำแหน่งสมุหนายก ชาวจีนสกุลเฉิน (แซ่ตัน หรือแซ่ตั้ง) ย่านบ้านประตูจีน เชื้อสายเจ้าพระยาอภัยราชา (โกวเฮง) สมุหนายก ซึ่งอาจถึงแก่อสัญกรรมในระหว่างการเสียกรุงศรีอยุธยาครั้งที่สอง และเป็นเครือญาติกับกรมพระเทพามาตย์ (นกเอี้ยง) พระราชชนนีของสมเด็จพระเจ้ากรุงธนบุรี
ท่านผู้หญิงเชียงมีญาติพี่น้องร่วมสายเลือด 4 คน ดังนี้
การต่อต้านการยึดเมืองพิษณุโลกของเจ้าฟ้าจีด
ขณะที่เจ้าพระยาพิษณุโลก (เรือง) กำลังติดศึกรบกับพม่าที่เมืองสุโขทัยอยู่นั้น ที่เมืองพระพิษณุโลกเหลือเพียงขุนนางเพียงบางส่วน กรมขุนสุรินทรสงคราม (เจ้าฟ้าจีด) เสด็จลี้ภัยจากกรุงศรีอยุธยามายังเมืองพิษณุโลกแล้วขึ้นนั่งเมืองเป็นเจ้าเมืองเสียเอง
ท่านผู้หญิงเชียงจึงแอบหนีลงเรือล่องขึ้นไปเมืองสุโขทัยเพื่อบอกความแก่เจ้าพระยาพิษณุโลก (เรือง) เป็นเหตุให้ต้องเลิกทัพกลางคัน ทำให้ทัพพม่าถือโอกาสเคลื่อนทัพล่วงเลยไปยังกรุงศรีอยุธยา พระราชพงศาวดาร ฉบับพระราชหัตถเลขา กล่าวว่า
"ขณะนั้นจึงเชียงภรรยาเจ้าพระยาพิษณุโลก หนีลงเรือน้อยกับพรรคพวกบ่าวไพร่ขึ้นไป ณ เมืองสุโขทัย แจ้งความแก่เจ้าพระยาพิษณุโลกๆ ก็โกรธ จึงเลิกทัพลงมาชุมพลอยู่ ณ หลังเมืองพิจิตร แล้วยกขึ้นไปตั้งค่าย ณ ท้ายเมืองพิษณุโลก ได้รบกับพวกเจ้าฟ้าจีดหลายเพลา เจ้าฟ้าจีดจึงแตกหนีออกจากเมือง"
กลุ่มดาวเพอร์ซิอัส
กลุ่มดาวเพอร์ซิอัส เป็นกลุ่มดาวในซีกฟ้าเหนือ ตั้งชื่อตามวีรบุรุษกรีกผู้สยบเมดูซา กลุ่มดาวนี้เป็นหนึ่งในกลุ่มดาว 48 กลุ่มในรายการของทอเลมี และยังเป็นกลุ่มดาวในรายชื่อกลุ่มดาวสมัยใหม่ 88 กลุ่มที่รับรองโดยสหพันธ์ดาราศาสตร์สากล กลุ่มดาวเพอร์ซิอัสมีดาวแปรแสงซึ่งเป็นที่รู้จักกันดีชื่อ ดาวอัลกอล (β Per) และเป็นตำแหน่งจุดกระจายดาวตกของฝนดาวตกเพอร์ซิอัส ที่เกิดขึ้นกลางเดือนสิงหาคมของทุกปี
มีลเฟย
มีลเฟย (millefeuille, mille feuille) หรือ มีล-เฟย (mille-feuille; ) เป็นขนมอบชนิดหนึ่ง โดยทั่วไปประกอบขึ้นจากแป้งพายสามชั้นเรียงสลับกับคัสตาร์ดสองชั้น ด้านบนมักโรยด้วยน้ำตาลไอซิง คลุมด้วยฟงด็อง ตกแต่งด้วยผลไม้ หรือทาด้วยแยมหรือครีมที่มีส่วนผสมแตกต่างกันไปตามสูตร
องค์ประกอบทั้งหมดของสูตรมีลเฟยปรากฏในตำราอาหารจำนวนมากอย่างน้อยตั้งแต่คริสต์ศตวรรษที่ 16 แต่ต้นกำเนิดของขนมชนิดนี้ยังไม่เป็นที่ทราบอย่างแน่ชัด
กลุ่มดาวม้าบิน
กลุ่มดาวม้าบิน เป็นกลุ่มดาวในซีกฟ้าเหนือ ตั้งชื่อตามเพกาซัส สัตว์ในเทพนิยายกรีก นับเป็นหนึ่งในกลุ่มดาว 48 กลุ่มในรายการของทอเลมี และยังเป็นกลุ่มดาวในรายชื่อกลุ่มดาวสมัยใหม่ 88 กลุ่มที่รับรองโดยสหพันธ์ดาราศาสตร์สากล ดาวฤกษ์สว่าง 4 ดวงในกลุ่ม เรียงกันเป็นดาวเรียงเด่นรู้จักกันในชื่อ จัตุรัสม้าบิน ดาวดวงหนึ่งใน 4 ดวงนี้ เป็นสมาชิกของทั้งกลุ่มดาวแอนดรอเมดาและกลุ่มดาวม้าบิน
สนประดิพัทธ์
สนประดิพัทธ์ หรือสนปฏิพัทธ์ เป็นไม้ยืนต้น ทรงพุ่มสูงปลายยอดแหลม ในวงศ์สนทะเล (Casuarinaceae) ที่มีถิ่นกำเนิดในเกาะชวาและหมู่เกาะซุนดาน้อย ประเทศอินโดนีเซีย ชื่อของสนประดิพัทธ์เชื่อว่าตั้งตามชื่อของผู้ที่นำเข้ามาในประเทศไทยคือ “พระยาประดิพัทธภูบาล” (คอยู่เหล ณ ระนอง) และยังใช้เป็นชื่อของหาดหนึ่งในอำเภอหัวหิน ที่อยู่ไม่ไกลทางใต้ของเขาตะเกียบ ซึ่งเรียก “หาดสวนสนประดิพัทธ์” ที่มีที่มาจากทิวสนประดิพัทธ์ที่ปลูกตลอดแนวของชายหาดที่เงียบสงบแห่งนี้
ลักษณะทางพฤกษศาสตร์
ไม้ยืนต้นไม่ผลัดใบ ขนาดกลางมีความสูง 15-35 เมตร ขนาดทรงพุ่ม 4-6 เมตร ลำต้นเปลาตรง เรือนยอดรูปกรวยแหลม แตกกิ่งก้านจำนวนมาก กิ่งขนาดเล็กทำมุมแหลมกับลำต้น และแตกกิ่งเป็นระเบียบไม่โค้งงอ มีข้อรอบกิ่งชัดเจน เปลือกต้นสีน้ำตาลเข้มปนเทา เปลือกมักแตกเป็นร่องตามแนวตั้ง ลอกเป็นแผ่นเล็ก ๆ และอาจห้อยตามลำต้น ร่องแตกมีสีน้ำตาลแดง
รากของสนประดิพัทธ์ มีปมคล้ายกับพืชตระกูลถั่ว และยังเพิ่มความอุดมสมบูรณ์ให้กับดินโดยการตรึงไนโตรเจนเช่นเดียวกับพืชตระกูลถั่ว จุลินทรีย์ภายในปมของสนประดิพัทธ์ (C. junghuhniana) เป็นแอคติโนมัยซีทใน genus Frankia และพบว่ามีเส้นใยขนาดเล็กมากมายภายในปม และจุลินทรีย์เจริญเติบโตได้ดีในสภาพแวดล้อมทที่มีออกซิเจนตํ่า
ใบเดี่ยว ใบยาวเป็นข้อปล้อง คล้ายกิ่งแขนงขนาดเล็ก ใบสีเขียว เป็นเส้นกลมห้อยลง เส้นผ่านศูนย์กลาง 0.8-1.0 มม. ปล้องยาว 6-7 มม. ตลอดปล้องสันโดดเด่น 9-11 สัน ปลายแต่ละปล้องคล้ายหนามแหลม 9-11 ซึ่ สามารถถอดออกได้เป็นข้อ ๆ ยอดอ่อนหรือปลายกิ่งอ่อนมีสีเหลือง หรือสีฟางซีด ใบร่วงง่าย
ดอก ขนาดเล็ก แบบแยกเพศและแยกต้น ดอกเพศผู้สีน้ำตาลอ่อนหรือสีเหลือง ยาว 15-35 มม. เส้นผ่านศูนย์กลาง 2-4 มม. ออกเป็นช่อแบบช่อเชิงลดที่ปลายกิ่ง กาบเรียงเป็นวงกว้าง 10-30 ช่อแต่ละช่อมี 9 ช่อมีดอกเดียวในแต่ละกาบ รูปทรงกระบองเรียว ช่อดอกตั้งยาว 1-3 ซม. เกสรเพศผู้ 1 อัน สีน้ำตาล ดอกเพศเมีย สีน้ำตาลแดงอมเทา หรือออกแดง ออกเป็นช่อแบบช่อกระจุกแน่นที่ปลายกิ่งสั้นๆ รูปทรงกรวยสั้น หรือเกือบกลม ไม่มีกลีบเลี้ยงและกลีบดอก แต่มีกลีบประดับขนาดเล็ก 2 กลีบ เส้นผ่านศูนย์กลางช่อดอกประมาณ 0.5 ซม. ออกดอกเดือน ธ.ค.-ก.พ. แต่ในประเทศไทยขยายพันธุ์โดยการปักชำ ตอนกิ่ง หรือหน่อจากราก เนื่องจากมีแต่ต้นเพศผู้
ผล อยู่ในกลีบประดับย่อยแบบปีกเดียว (samara — ผลที่มีผนังผลชั้นนอกเจริญยื่นออกมาเป็นปีก) เมล็ดกลมเล็ก มีปีก ขนาดกว้าง 2-3 มม. และยาว 4-5 มม. รวมปีกเมล็ด น้ำหนักโดยจำนวนเมล็ดต่อกิโลกรัม 1-1.6 ล้านเมล็ดต่อกิโลกรัม
สนประดิพัทธ์ (C. junghuhniana) ต่างจากสนทะเล (C. equisetifolia) คือ สนประดิพัทธ์มีทรงพุ่มที่แคบกว่า กิ่งที่เล็กและเป็นระเบียบ ไม่มีปมและมีลำต้นที่ตรง และสนในวงศ์สนทะเล (Casuarinaceae) นี้อาจดูคล้ายกับสนแท้ (pine) อื่น ๆ ได้แก่ สนสองใบและสนสามใบ แต่ต่างตรงที่ใบของวงศ์สนทะเลเป็นข้อปล้องสามารถถอดออกได้
อนุกรมวิธานและการตั้งชื่อ
สนประดิพัทธ์ (Casuarina junghuhniana) จัดอยู่ในวงศ์สนทะเล (Casuarinaceae) มีชื่อสามัญอื่นคือ Mountain Ru, Red-tipped Ru, Horsetail Tree, Ru Ronan (และบางครั้งอาจเรียก Iron Wood ซึ่งเป็นชื่อสามัญอื่นของสนทะเลด้วย ) ชื่อสามัญภาษาอินโดนีเซีย คือ cemara gunung (ชื่อสามัญทั่วไป), ajaob, kasuari (ชื่อสามัญในติมอร์)
ถิ่นกำเนิดและการแพร่กระจาย
มีถิ่นกำเนิดในเกาะชวาและหมู่เกาะซุนดาน้อย ประเทศอินโดนีเซีย เป็นพืชที่นำเข้าไปปลูกในปากีสถานและบังกลาเทศในฐานะการฟื้นฟูพื้นที่ป่าเสื่อมโทรม
นิเวศวิทยา
ขึ้นในดินทรายใกล้ทะเล (ดินปนทรายหรือดินเค็ม) จนถึงภูเขาสูงถึง 3,100 เมตรจากระดับน้ำทะเล สามารถเจริญเติบโตได้ในดินทรายจนถึงดินเหนียว ซึ่งมีความเป็นกรด เป็นด่าง pH 2-8 ทนน้ำท่วมขัง
เคมี
สารสำคัญสกัดจากรากสนประดิพัทธ์ (C. junghuhniana) คือสารพฤกษเคมีที่มีฤทธิ์ต้านจุลชีพจำพวกแบคทีเรียโรคพืช (phytopathogens) การศึกษาทางโครมาโทกราฟีระบุว่า พบกรดฟีนอลิก และฟลาโวนอยด์ที่มากในส่วนราก อาจเป็นตัวช่วยในการเจริญเติบโตในดินที่ขาดธาตุอาหารอย่างรุนแรง ด้วยการสร้างความต้านทานต่อเชื้อโรคพืช และอาจนำไปใช้เป็นสารป้องกันชีวภาพสำหรับการจัดการโรคพืชในพืชอื่น
การใช้ประโยชน์
นิยมปลูกเป็นไม้ประดับ ปลูกเป็นแนวกันลม สามารถตัดแต่งเป็นรูปต่างๆ ได้ ปลูกในสวนหรือพื้นที่ที่ไม่ต้องการดูแลรักษามาก
เนื้อไม้
เป็นไม้โตเร็ว เนื้อไม้แข็งแน่น แต่เนื้อไม้ฉีกและบิดตัวง่ายเมื่ออบหรือตากให้แห้ง จึงใช้ในงานแปรรูปทำเฟอร์นิเจอร์ ปาร์เก้ได้ค่อนข้างยาก โดยทั่วไปใช้ในงานไม้โครงสร้าง เช่น ใช้ทำเสาโป๊ะ เสากระโดงเรือ ไม้กระดาน ไม้ฝา เนื้อไม้เหมาะแก่การทำฟืน ถ่าน เนื่องจากให้ความร้อนสูงและมีเถ้าต่ำ ไม้สนประดิพัทธ์อบแห้งมีความหนาแน่น 900-1000 kg/m3 และถ่านประดิพัทธ์ 650 kg/m3 พลังงานที่ให้จากถ่านสนประดิพัทธ์คือ 34500 kJ/กก. ซึ่งสูงที่สุดในบรรดาไม้ฟืน
กลุ่มดาวหมีใหญ่
กลุ่มดาวหมีใหญ่ เป็นกลุ่มดาวสำคัญ ช่วยชี้หาดาวเหนือได้ โดยไล่จากขาหน้าขวา (βUMa) ไปทางขาหน้าซ้าย (αUMa) เลยออกไปอีกประมาณ 5 ช่วง นอกจากกลุ่มดาวหมีใหญ่ ยังมีอีกกลุ่มที่ใช้หาดาวเหนือได้คือ กลุ่มดาวแคสซิโอเปีย หรือดาวค้างคาว
เดอะวอยซ์ ออล สตาร์ส ไทยแลนด์
เดอะวอยซ์ ออล สตาร์ส ไทยแลนด์ (The Voice All Stars Thailand) เป็นฤดูกาลที่ 9 ของรายการเรียลลิตี้โชว์ประกวดร้องเพลง โดย บริษัท เดอะ วัน เอ็นเตอร์ไพรส์ จำกัด (มหาชน) ซื้อลิขสิทธิ์รูปแบบรายการมาจากบริษัท ทาลพา ของเนเธอร์แลนด์ เจ้าของรายการเดอะวอยซ์ (The Voice) และเดอะวอยซ์ออฟฮอลแลนด์ (The Voice of Holland) ผลิตรายการโดยเอ็กซ์ซิท 365 และทริปเปิ้ลเพลย์ (ถือหุ้นโดยแพลน บี มีเดีย และอินดิเพนเด้นท์ อาร์ทิสท์ เมเนจเม้นท์) โดยในฤดูกาลนี้ไม่มีการเปิดรับสมัครผู้เข้าประกวด แต่จะนำผู้เข้าประกวดจาก 8 ฤดูกาลที่ผ่านมา (ยกเว้นผู้ชนะเลิศในแต่ละฤดูกาล) มาแข่งขันกันอีกครั้ง เนื่องในโอกาสที่เดอะวอยซ์ไทยแลนด์ออกอากาศครบ 10 ปี โดยใช้โค้ชร้องเพลงและผู้คัดเลือกผู้เข้าประกวด 4 คน คือ ก้อง - สหรัถ สังคปรีชา, โจอี้ บอย, เจนนิเฟอร์ คิ้ม และป๊อบ - ปองกูล สืบซึ้ง ดำเนินรายการโดย กบ - ทรงสิทธิ์ รุ่งนพคุณศรี และเป็นฤดูกาลแรกที่ออกอากาศทางช่องวัน 31 หลังจาก 8 ฤดูกาลก่อนหน้านี้ออกอากาศทางสถานีวิทยุโทรทัศน์ไทยทีวีสีช่อง 3 และ พีพีทีวี ออกอากาศทุกวันอาทิตย์ เวลา 18:00 – 20:00 น. เริ่มออกอากาศครั้งแรกในวันที่ 17 กรกฎาคม พ.ศ. 2565 โดยในฤดูกาลนี้ได้ย้ายสถานที่ถ่ายทำรายการไปที่โชว์ ดีซี ฮอลล์ ชั้น 6 ศูนย์การค้าโชว์ ดีซี ถนนพระราม 9 และได้ทำการออกแบบเวทีใหม่ทั้งหมด
โค้ช
โค้ชในซีซั่นนี้ประกอบไปด้วยโค้ชที่มาจากซีซั่นที่แล้วทั้ง 4 คน ได้แก่ โค้ชป๊อบ - ปองกูล สืบซึ้ง โค้ชก้อง - สหรัถ สังคปรีชา โค้ชเจนนิเฟอร์ คิ้ม และโค้ชโจอี้ บอย รวมทั้งมีการมาร่วมรายการของโค้ชจากเดอะวอยซ์ไทยแลนด์, เดอะวอยซ์ คิดส์ ไทยแลนด์ และเดอะวอยซ์ ซีเนียร์ ไทยแลนด์ ในฤดูกาลก่อนหน้าแบบผลัดเปลี่ยนกันไป อาทิ โค้ชซานิ - นิภาภรณ์ ฐิติธนการ และโค้ชโจ๊ก - กรภพ จันทร์เจริญ จากเดอะวอยซ์ คิดส์ ไทยแลนด์ ในห้องแฟมิลี่ ที่มาร่วมชมการออดิชั่นพร้อมกับพิธีกร
ทีม
ชนะเลิศ
ผู้เข้าแข่งขันที่ได้รับตำแหน่งรองชนะเลิศอันดับ 2
ผู้เข้าแข่งขันที่ได้รับตำแหน่งรองชนะเลิศอันดับ 3
อันดับ 5-8 ในรอบ Final
ถูกคัดออกในรอบ Semi-Final
ถูกคัดออกในรอบ Battle
สละสิทธิ์
Episode 1 - 6 : รอบ Blind Auditions (17 กรกฎาคม - 21 สิงหาคม พ.ศ. 2565)
ในรอบนี้ผู้เข้าแข่งขันจะทำการเลือกเพลงนำมาร้องให้โค้ชฟัง โดยเก้าอี้โค้ชจะหันหลังให้ผู้เข้าแข่งขัน ทำให้โค้ชได้ยินแต่เสียง ไม่เห็นหน้าผู้เข้าแข่งขัน หากมีโค้ชกดปุ่มหันเก้าอี้มา 1 คน ผู้เข้าแข่งขันจะผ่านเข้ารอบ และอยู่ในทีมนั้นโดยอัตโนมัติ หากมีโค้ชกดหันมามากกว่า 1 คน สิทธิ์การเลือกทีมจะอยู่ที่ผู้เข้าแข่งขัน แต่หากไม่มีโค้ชคนใดหันมา ผู้เข้าแข่งขันจะตกรอบทันที โค้ชแต่ละคนจะมีปุ่ม Block ที่สามารถบล็อกเก้าอี้โค้ชหนึ่งคนได้ ทำให้ผู้เข้าแข่งขันไม่สามารถเลือกอยู่กับโค้ชคนนั้นได้ แม้โค้ชคนดังกล่าวจะกดปุ่มหันหลังมาแล้วก็ตาม
Episode 1 (17 กรกฎาคม พ.ศ. 2565)
สัปดาห์ที่ 1 ออกอากาศเมื่อวันที่ 17 กรกฎาคม พ.ศ. 2565
โชว์โค้ช – ด้วยรักและคิดถึง "เศรษฐา ศิระฉายา" – "หนึ่งในดวงใจ", "เป็นไปไม่ได้", "หนาวเนื้อ" (The Impossibles), "เหมือนเคย" (บอย โกสิยพงษ์ Feat. เศรษฐา ศิระฉายา) ร่วมด้วย โค้ชชรัส - ชรัส เฟื่องอารมย์, โค้ชตุ๊ก - วิยะดา โกมารกุล ณ นคร จากเดอะวอยซ์ ซีเนียร์ ไทยแลนด์, โค้ชแหม่ม - พัชริดา วัฒนา, โค้ชปาน - ธนพร แวกประยูร จากเดอะวอยซ์ คิดส์ ไทยแลนด์ และกบ - ทรงสิทธิ์ รุ่งนพคุณศรี
Episode 2 (24 กรกฎาคม พ.ศ. 2565)
สัปดาห์ที่ 2 ออกอากาศเมื่อวันที่ 24 กรกฎาคม พ.ศ. 2565
Episode 3 (31 กรกฎาคม พ.ศ. 2565)
สัปดาห์ที่ 3 ออกอากาศเมื่อวันที่ 31 กรกฎาคม พ.ศ. 2565
Episode 4 (7 สิงหาคม พ.ศ. 2565)
สัปดาห์ที่ 4 ออกอากาศเมื่อวันที่ 7 สิงหาคม พ.ศ. 2565
โชว์พิเศษ – "ห้ามตั๋ว" (มีนตรา อินทิรา Feat. OG-ANIC), "หนูไม่รู้" (พุ่มพวง ดวงจันทร์) – มีนตรา อินทิรา Season 4, อิงฟ้า วราหะ Season 7
Episode 5 (14 สิงหาคม พ.ศ. 2565)
สัปดาห์ที่ 5 ออกอากาศเมื่อวันที่ 14 สิงหาคม พ.ศ. 2565
โชว์พิเศษ – "เส้นบาง ๆ", "ถ้าฉันเป็นเขา"(Indigo), "It's My Life" (Bon Jovi) - บัญชา คำลือชา (บลู Indigo) Season 5, วิทวัส สันกลกิจ (ไนท์) Season 5
Episode 6 (21 สิงหาคม พ.ศ. 2565)
โชว์พิเศษ – "คิด(แต่ไม่)ถึง [Same Page?] (Tilly Birds) – กรณิศ เล้าสุบินประเสริฐ (อ๊ะอาย 4EVE) The Voice Kids Season 2, ปิยธิดา เล็กกลาง (มะปราง, มาง Bamm) The Voice Kids Season 2/The Voice Season 6, พงศ์รชตะ ไชยศิวามงคล (ภูมิ เดอะสตาร์ ไอดอล) The Voice Kids Season 4, สหรัฐ เทียมปาน (บูม เดอะสตาร์ ไอดอล) The Voice Kids Season 2
โชว์พิเศษ – "หนุ่มบาว สาวปาน" (คาราบาว & ปาน) – โค้ชโจอี้ บอย และ โค้ชปาน ธนพร
Episode 7 - 10 : รอบ Battle (28 สิงหาคม - 25 กันยายน พ.ศ. 2565)
สำหรับรอบ Battle ผู้เข้าแข่งขันจะถูกจับคู่ หรือจับเป็นทีม 3 คน ทำการแข่งขัน และร้องเพลงเดียวกันประชันบนเวทีซึ่งในแต่ละการแข่งขันจะมีผู้เข้าแข่งขันผ่านเข้ารอบ 1 คน ส่วนผู้แพ้จะตกรอบทันที โดยในซีซันนี้จะไม่มีการ Steal ลูกทีมที่แพ้ของทีมอื่น ต่างจากซีซันที่ผ่านมา
Episode 7 (28 สิงหาคม พ.ศ. 2565)
สัปดาห์ที่ 7 ออกอากาศวันที่ 28 สิงหาคม พ.ศ. 2565
Episode 8 (4 กันยายน พ.ศ. 2565)
สัปดาห์ที่ 8 ออกอากาศวันที่ 4 กันยายน พ.ศ. 2565
Episode 9 (18 กันยายน พ.ศ. 2565)
สัปดาห์ที่ 9 ออกอากาศวันที่ 18 กันยายน พ.ศ. 2565
Episode 10 (25 กันยายน พ.ศ. 2565)
สัปดาห์ที่ 10 ออกอากาศวันที่ 25 กันยายน พ.ศ. 2565
Episode 11 & 12 : รอบ Semi-Final (2 & 9 ตุลาคม พ.ศ. 2565)
ในรอบ Semi-Final นี้ ผู้เข้าแข่งขันในแต่ละทีมจะต้องเลือกเพลงมาร้องคนละ 1 เพลง เมื่อผู้เข้าแข่งขันร้องเสร็จ โค้ชทั้ง 4 คนจะทำการลงคะแนนทันที แล้วเข้าสู่การแข่งขันของผู้เข้าแข่งขันคนถัดไปจนครบทั้ง 5 คนในแต่ละทีม หลังจากครบ 5 คนแล้ว ผู้เข้าแข่งขันที่ได้รับการเลือกจากโค้ชทีมตัวเองจะผ่านเข้าสู่รอบ Final โดยอัตโนมัติ 1 คน จากนั้นผู้เข้าแข่งขันที่ได้คะแนนจากโค้ชทั้ง 4 คนรวมกันมากที่สุดในผู้เข้าแข่งขัน 4 คนที่เหลือจะผ่านเข้าสู่รอบ Final อีก 1 คน ดังนั้นในรอบนี้แต่ละทีมจะมีผู้เข้าแข่งขันผ่านเข้ารอบ Final ทีมละ 2 คน รวม 8 คน
Episode 11 (2 ตุลาคม พ.ศ. 2565)
สัปดาห์ที่ 11 ออกอากาศวันที่ 2 ตุลาคม พ.ศ. 2565
Episode 12 (9 ตุลาคม พ.ศ. 2565)
สัปดาห์ที่ 12 ออกอากาศวันที่ 9 ตุลาคม พ.ศ. 2565
Episode 13 : รอบ Final (16 ตุลาคม พ.ศ. 2565)
ในรอบ Final นี้ ผู้เข้าแข่งขันทั้งหมด 8 คนจะทำการแสดงโชว์ตามลำดับ ผลการแข่งขันจะมาจากคะแนนโหวตทาง SMS จากผู้ชมทางบ้าน 100% ผู้เข้าแข่งขันที่ได้รับคะแนนโหวตทาง SMS จากผู้ชมทางบ้านสูงสุดจะได้เป็นผู้ชนะเลิศ และเป็นเดอะวอยซ์ ออล สตาร์ คนแรกของประเทศไทย
Episode 13 (16 ตุลาคม พ.ศ. 2565)
สัปดาห์ที่ 13 ออกอากาศวันที่ 16 ตุลาคม พ.ศ. 2565
ม็องดีย็อง
ม็องดีย็อง (mendiant; ) หรือ ม็องดีย็องอ็องชอกอลา (mendiant en chocolat; ) เป็นขนมฝรั่งเศสดั้งเดิมชนิดหนึ่ง ทำจากแผ่นช็อกโกแลตกลม โรยหน้าด้วยถั่วและผลไม้แห้งสี่ชนิดซึ่งธรรมเนียมคริสต์มาสในภูมิภาคพรอว็องส์ถือว่าเป็นตัวแทนของคณะนักบวชภิกขาจารทั้งสี่ ส่วนผสมแต่ละอย่างสื่อถึงสีของชุดนักบวชแต่ละคณะ ธรรมเนียมดั้งเดิมกำหนดให้ลูกเกดเป็นตัวแทนของคณะนักบุญออกัสติน เฮเซลนัตเป็นตัวแทนของคณะคาร์เมไลท์ มะเดื่ออบแห้งเป็นตัวแทนของคณะฟรันซิสกัน และอัลมอนด์เป็นตัวแทนของคณะดอมินิกัน อย่างไรก็ตาม ปัจจุบันมีการดัดแปลงสูตรของขนมนี้จากการผสมผสานระหว่างถั่วกับผลไม้ดั้งเดิมมาเป็นการใช้เมล็ดพืช ผิวผลไม้ และส่วนผสมอื่น ๆ
ทอมสกา
ทอมัส เจมส์ ริดจ์เวลล์ (Thomas James Ridgewell; เกิด 27 มิถุนายน 1990) หรือที่รู้จักในโลกออนไลน์ในชื่อ ทอมสกา (TomSka) เป็นยูทูเบอร์, ผู้สร้างภาพยนตร์, ผู้กำกับ, นักแสดง, นักพากย์, โปรดิวเซอร์, นักดนตรีและตลกชาวอังกฤษ ผู้ก่อตั้งบริษัทผลิตสื่อเทอร์โบพันช์ ลิมิเต็ด (Turbopunch Ltd.) เขาเป็นที่รู้จักจากเว็บซีรีส์แอนิเมชั่นชุด asdfmovie (อาสดัฟมูฟวี่), เอ็ดดส์เวิลด์ และ Crash Zoom (แครชซูม) ช่องยูทูบของเขามีผู้ติดตามมากว่า 6.69 ล้านคน และมียอดเข้าชมมากกว่า 1.7 พันล้านครั้ง
ชีวิตส่วนตัว
เขาเติบโตมาในครอบครัวนิกายพยานพระยะโฮวา แต่เขาไม่ได้เชื่อในศาสนานี้ในปัจจุบัน
ถึงแม้เขาจะไม่ใช่คนที่ทำมาหากินกับการเล่นดนตรี แต่ริดจ์เวลล์ปรากฏเล่นกีตาร์เบสในหลายวิดีโอของเขา เช่น "Guitar Warfare" (กีตาร์วอร์แฟร์) และ "Mine Turtle" (ไมน์เทอร์เทิล) ในฐานะศิลปินรับเชิญคู่กับ LilDeuceDeuce
เขานิยมพรรคแรงงานในการเลือกตั้งทั่วไปในสหราชอาณาจักร พ.ศ. 2560 และแสดงออกอย่างชัดเจนว่าต่อต้านทั้งเบร็กซิต และพรรคอนุรักษนิยม
วัดเก้าห้อง
วัดเก้าห้อง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางบาล ในตำบลไทรน้อย อำเภอบางบาล จังหวัดพระนครศรีอยุธยา มีเนื้อที่ 28 ไร่ 2 งาน 61 ตารางวา ปัจจุบันมีพระครูปิยสีลพิสุทธิ์ (อดุลย์ เปมสีโล) เป็นเจ้าอาวาส ซึ่งท่านมีความเชี่ยวชาญทางด้านดูดวง ตรวจชะตา
วัดเก้าห้อง เดิมชื่อ วัดท้ายตลาด สร้างเป็นวัดตั้งแต่ประมาณ พ.ศ. 2380 ได้รับพระราชทานวิสุงคามสีมาประมาณ พ.ศ. 2387
ปูชนียวัตถุที่สำคัญคือพระประธานในอุโบสถที่สร้างด้วยหินทรายปิดทองทั้งองค์ ใบเสมาคู่ทำด้วยศิลาแลงสลักลวดลายเครือเถาวัลย์เป็นของเก่าแก่ เป็นใบเสมาสมัยอยุธยาตอนต้น มีวัตถุมงคล คือเหรียญ แหวนหลวงพ่อพระครูสุมนเมธากร (หลวงพ่อโก๊ะ) อดีตเจ้าอาวาสวัดเก้าห้อง ซึ่งเป็นเหรียญที่แปลก เป็นรูปหลวงพ่อนั่งซ้อนท้ายรถจักรยานยนต์ลูกศิษย์เมื่อยามได้รับนิมนต์ไปในงานต่าง ๆ
กลุ่มดาวพิณ
กลุ่มดาวพิณ เป็นหนึ่งในกลุ่มดาว 48 กลุ่มในรายการของทอเลมี และยังเป็นกลุ่มดาวในรายชื่อกลุ่มดาวสมัยใหม่ 88 กลุ่มที่รับรองโดยสหพันธ์ดาราศาสตร์สากล กลุ่มดาวนี้มีขนาดเล็ก แต่หาง่ายเพราะมีดาวฤกษ์สว่างอย่างดาวเวกา ซึ่งเป็นปลายด้านหนึ่งของสามเหลี่ยมฤดูร้อน
บอสเนียและเฮอร์เซโกวีนา (แก้ความกำกวม)
บอสเนียและเฮอร์เซโกวีนา อาจหมายถึง
เจน นาทภูมิ
เจน นาทภูมิ เป็นชื่อในวงการบันเทิงของอดีตนักแสดงดาวร้ายชาวไทย
ประวัติ
เจน นาทภูมิ มีชื่อจริงว่า อรุณ อิ่มเขียว ต่อมาเปลี่ยนชื่อเป็น ปองพบ เป็นชาวอำเภอบรรพตพิสัย จังหวัดนครสวรรค์ จบชั้นประถมศึกษาปีที่ 7 จากโรงเรียนวัดธรรมจริยาวาส ต.หนองกรด อ.บรรพตพิสัย และย้ายไปเรียนต่อที่วัดเทวสุนทร กรุงเทพมหานคร จนมีอายุ 17 ปี ได้เข้าเรียนวิชาการแสดงหลักสูตรการแสดงชั้นสูงในชั้นขั้นมูลฐาน เมื่อปี 2519 ของสมาคมนักแสดงอาชีพแห่งประเทศไทย เป็นศิษย์การแสดงของสุพรรณ บูรณะพิมพ์ และ ครูฉลวย ศรีรัตนา ได้เข้าสู่วงการแสดงครั้งแรกคือภาพยนตร์เรื่อง แผ่นดินวิปโยค ปี พ.ศ. 2521 และละครกับค่ายกันตนา เรื่อง เจ้าซอใจซื่อ ร่วมกับ ฐาปกรณ์ ดิษยนันทน์ ต่อมาได้แสดงละครเรื่อง ตี๋ใหญ่ และอีกหลาย ๆ เรื่อง โดยบทบาทที่น่าจดจำคือบทตัวร้ายและบทเพื่อนพระเอกและยังเคยมีผลงานภาพยนตร์บนจอเงินเช่น ไปรษณีย์สื่อรัก 2529 ฯลฯ การแสดงดังกล่าวทำให้เจอกับปัญหาของเอฟเฟกต์จนเกิดอาการหูดับ ถึงขั้นไม่ได้ยินเสียงอะไรเลย จึงไม่ได้รับงานแสดงอีก
เจน เสียชีวิตเมื่อวันที่ 11 กุมภาพันธ์ พ.ศ. 2563 จากโรคประจำตัว สิริอายุรวม 62 ปี
วัดสมอราย (อำเภอเมืองนครราชสีมา)
ต่อมาเมื่อปี พ.ศ. 2502 จึงได้รับพระราชทานวิสุงคามสีมา
แอบโดลลอฮ์ รียอซี
แอบโดลลอฮ์ รียอซี เป็นนักการเมืองชาวอิหร่านซึ่งดำรงตำแหน่งประธานรัฐสภาอิหร่านมาเกือบ 15 ปีในสมัยราชวงศ์ปาห์ลาวี
อย่างไรก็ตาม รียอซีถูกประหารชีวิตในวันที่ 11 เมษายน ค.ศ. 1979 ในข้อหา "ทุจริตบนแผ่นดิน"
วัดโพธิ์เฉลิมรักษ์
วัดโพธิ์เฉลิมรักษ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนเกาะกา อำเภอบางน้ำเปรี้ยว จังหวัดฉะเชิงเทรา มีเนื้อที่ 15 ไร่ 3 งาน ปัจจุบันมี พระอธิการดำรง ภทฺทกาโม เป็นเจ้าอาวาส
วัดมีเกจิอาจารย์คือหลวงพ่อแจ๋ ติสสโร วัตถุมงคลของท่านได้รับความนิยมอย่างกว้างขวาง โดยเฉพาะรูปเคารพนางกวักและเหรียญนางกวัก
วัดบางโรง
วัดบางโรง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำบางปะกงในตำบลบางโรง อำเภอคลองเขื่อน จังหวัดฉะเชิงเทรา ปัจจุบันเจ้าอาวาสคือพระครูกิตติสุทธิคุณปัญญา (ปัญญา ฐิตธมฺโม)
วัดบางโรงตั้งวัดเมื่อ พ.ศ. 2436 ได้รับพระราชทานวิสุงคามสีมาเมื่อวันที่ 15 มกราคม พ.ศ. 2524 ในสมัยกรุงศรีอยุธยา พระเจ้าตากสินได้รวบรวมไพร่พลเพื่อไปตีเมืองจันทบุรี และได้หยุดพักไพร่พลบริเวณริมฝั่งแม่น้ำบางปะกง และได้สร้างค่ายที่พักชั่วคราวพร้อมกับสร้างโรงม้าศึก ช้างศึก และเมื่อถึงเวลาเคลื่อนกองทัพ กำลังพล ล่องไปตามแม่น้ำบางปะกง เพื่อไปยึดเมืองจันทบุรี ส่วนโรงม้าศึก ช้างศึกได้ปล่อยทิ้งรกร้าง ชาวบ้านในสมัยนั้นจึงได้ตั้งชื่อหมู่บ้านว่า หมู่บ้านบางโรง ภายหลังได้สร้างวัดประจำชุมชนใช้ชื่อว่า "วัดบางโรง" เพื่อเป็นการระลึกถึงความปรีชาสามารถของพระเจ้าตากสิน ในที่ดินของวัดยังให้ราชการตั้งโรงเรียนคือโรงเรียนวัดบางโรง
วัดราชสีมา
วัดราชสีมา หรือ วัดราชสีมาราม สร้างขึ้นเมื่อ พ.ศ. 2480 เดิมชื่อว่า วัดมะค่าโบสถ์ เป็นวัดราษฎร์ สังกัดมหานิกาย ตั้งอยู่ที่ถนนมิตรภาพ ตำบลในเมือง อำเภอเมืองนครราชสีมา จังหวัดนครราชสีมา
ต่อมาปี พ.ศ. 2533 พระศรีธรรมาภรณ์ ได้เปลี่ยนชื่อวัดเป็น วัดราชสีมาราม เนื่องจากเป็นวัดหน้าเมืองโคราช เป็นเส้นทางสู่ตัวเมืองนครราชสีมา และภาคอีสาน
ต่อมาเมื่อวันที่ 13 มกราคม พ.ศ. 2538 จึงได้รับพระราชทานวิสุงคามสีมา
วัดพิชัย (กรุงเทพมหานคร)
วัดพิชัย เป็นวัดราษฎร์สังกัดคณะสงฆ์มหานิกาย ตั้งอยู่ในแขวงคลองกุ่ม เขตบึงกุ่ม กรุงเทพมหานคร มีเนื้อที่รวมประมาณ 6 ไร่ 71 ตารางวา อาณาเขตทิศเหนือจรดชุมชนวัดพิชัย ทิศตะวันออกจรดคลองสาธารณะวัดพิชัย ทิศใต้จรดคลองแสนแสบ และทิศตะวันตกจรดชุมชนวัดพิชัย
วัดพิชัยสร้างเมื่อปี พ.ศ. 2410 โดยนายแก่นและนางน้อย คงบำรุง เป็นผู้บริจาคที่ดินเพื่อสร้างวัด ผู้ดำเนินการก่อสร้างได้แก่พระอธิการหนูและราษฎรที่มีจิตศรัทธาร่วมกันบริจาคทรัพย์สร้างเสนาสนะ วัดได้รับพระราชทานวิสุงคามสีมาเมื่อ พ.ศ. 2425 พื้นที่เขตวิสุงคามสีมากว้าง 15.21 เมตร ยาว 24 เมตร
วัดธรรมศาลา
ประวัติ
วัดธรรมศาลามีเรื่องเล่าที่เกี่ยวข้องกับตำนานพญากง พญาพาน คือ หลังจากที่พญาพานทำปิตุฆาตพระราชบิดากับยายหอม ได้ทรงสำนึกในบาปบุญคุณโทษของตนที่ทำไว้และทรงวิตกว่าจะได้รับสนองกรรมอย่างหนัก จึงโปรดให้ประชุมพระอรหันต์และพระสงฆ์จากอารามต่าง ๆ โดยได้ปลูกสร้างโรงธรรมขนาดใหญ่ไว้ใกล้เนินหรือถ้ำเพื่อใช้เป็นที่ประชุมสงฆ์ ผู้คนบริเวณนี้เรียกว่า ธรรมศาลา ชื่อนี้เองจึงเป็นที่มาของชื่อวัด
คาดว่าแต่เดิมมีเนินหรือถ้ำในวัดธรรมศาลา สันนิษฐานว่าสร้างขึ้นสมัยแรกสร้างพระปฐมเจดีย์เมื่อประมาณ พ.ศ. 306 เชื่อว่ามีขุมทรัพย์อยู่ แต่นำออกมาไม่ได้เนื่องจากมีปู่โสมเฝ้าอยู่ แต่บางท่านเล่าลือว่าเป็นถ้ำที่ปรึกษาของผู้มีบุญและเจ้าผู้ครองนครสมัยเก่า และยังมีถ้วยโถโอชามมากมาย เนินนี้ตั้งอยู่หลังวิหารของวัดธรรมศาลา สภาพในปัจจุบันเป็นเนินดินโบราณ ด้านในเป็นโพรง เชื่อกันว่าเป็นอุโมงค์เชื่อมจากวัดพระเมรุมาถึงวัดธรรมศาลา แต่ปัจจุบันถูกปิดตายไปแล้ว
ประวัติการตั้งวัดระบุว่าตั้งวัดเมื่อปี พ.ศ. 2396 ได้รับพระราชทานวิสุงคามสีมาเมื่อวันที่ 6 มกราคม พ.ศ. 2553 กรมศิลปากรได้ขึ้นทะเบียนเป็นโบราณสถานแห่งชาติเมื่อวันที่ 8 มีนาคม พ.ศ. 2476 โดยไม่ได้ลงระวางแนวเขต
ผมไม่อยากเป็นพันโท
ผมไม่อยากเป็นพันโท (The Colonel) เป็นภาพยนตร์ไทยแนวแอ็คชั่นทริลเลอร์ปี 2518 สร้างจากนวนิยายของพันตำรวจตรีประชา พูนวิวัฒน์ กำกับโดยหม่อมเจ้าชาตรีเฉลิม ยุคล และนำแสดงโดย สมภพ เบญจาธิกุล และนัยนา ชีวานันท์
เนื้อเรื่อง
เรื่องราวของเจ้าหน้าที่หน่วยข่าวกรองไทย (สมภพ เบญจาธิกุล) ที่ต้องปลอมตัวเป็นพันโทของกองทัพประเทศเพื่อนบ้านที่ถูกสังหารซึ่งมีใบหน้าเหมือนกับเขา โดยเขาต้องทำงานเป็นสายลับสองหน้า
ดีวีดี
ภาพยนตร์เรื่องนี้ได้รับการเผยแพร่ในประเทศไทยในรูปแบบดีวีดีพร้อมคำบรรยายภาษาอังกฤษโดยแมงป่อง
รายชื่อเมืองหลวงของรัฐและดินแดนสหภาพในประเทศอินเดีย
ประเทศอินเดียเป็นสาธารณรัฐสหพันธ์ภายใต้ระบบรัฐสภา ประกอบด้วย 28 รัฐ และ 8 ดินแดนสหภาพ
วัดโพธิ์แสงกาญจนราษฏร์
วัดโพธิ์แสงกาญจนราษฎร์ตั้งวัดเมื่อวันที่ 26 เมษายน พ.ศ. 2508 ได้รับพระราชทานวิสุงคามสีมาเมื่อวันที่ 30 มกราคม พ.ศ. 2514 โดยมีนายประกัน นางถนอม กาญจนวัฒน์ เป็นผู้บริจาคที่ดินในการสร้างวัด การส่งเสริมการศึกษา ได้เปิดเป็นโรงเรียนพระปริยัติธรรม แผนกธรรม เมื่อ พ.ศ. 2548 เปิดเป็นศูนย์ศึกษาพระพุทธศาสนาวันเสาร์ เมื่อ พ.ศ. 2551 การเผยแผ่พระพุทธศาสนา มีการส่งเสริมการจัดกิจกรรมในวันสำคัญทางศาสนาทุกเทศกาล มีการจัดปฏิบัติธรรมสำหรับประชาชนทั่วไป และเยาวชนการเผยแผ่พระพุทธศาสนา ในที่ดินของวัดยังเป็นที่ตั้งของโรงเรียนวัดโพธิ์แสงกาญจนราษฎร์
เอฟเอคัพ ฤดูกาล 2022–23
เอฟเอคัพ ฤดูกาล 2022–23 (หรือที่เรียกว่า เอฟเอแชลเลนจ์คัพ) เป็นปรากฏการณ์ที่เกิดขึ้นครั้งที่ 142 ของ เอฟเอคัพ ถ้วยหลักของการแข่งขันฟุตบอลในประเทศอังกฤษและการแข่งขันถ้วยน็อคเอาท์เก่าแก่ที่สุดในโลก. รายการนี้ได้รับการสนับสนุนจาก เอมิเรตส์, และเป็นที่รู้จักในชื่อของ เอมิเรตส์ เอฟเอ คัพ สำหรับวัตถุประสงค์ในการเป็นผู้สนับสนุน. ทีมที่ชนะเลิศจะได้สิทธิ์แข่งขันสำหรับ ยูฟ่ายูโรปาลีก ฤดูกาล 2023–24 รอบแบ่งกลุ่ม.
ทีมจาก พรีเมียร์ลีก ลิเวอร์พูล เป็นแชมป์เก่าที่จะต้องป้องกันแชมป์, หลังจากเอาชนะ เชลซี ใน นัดชิงชนะเลิศของปีที่ผ่านมา.
ทีม
รอบทั้งหมดจะถูกสุ่มในการจับสลากโดยปกติแล้วเมื่อเสร็จสิ้นการแข่งขันรอบก่อนหน้าหรือในตอนเย็นของการถ่ายทอดสดเกมสุดท้ายของรอบที่จะลงเล่นขึ้นอยู่กับสิทธิ์ที่จะออกอากาศทางโทรทัศน์.
ที่มา: เอฟเอ คัพ
รอบคัดเลือก
ทั้งหมดของทีมที่เข้าร่วมการแข่งขันนั้นคือทีมที่ไม่ได้เป็นสมาชิกของ พรีเมียร์ลีก หรือ อิงกลิชฟุตบอลลีก มีเข้าแข่งขันในรอบคัดเลือกเพื่อรักษาหนึ่งจาก 32 ที่ว่างในรอบแรก.
เมื่อวันที่ 6 สิงหาคม ค.ศ. 2022, นิวพอร์ต (ไอโอดับบลิว) วัยรุ่น, ฟินน์ สมิท, กลายเป็นผู้ทำประตูที่มีอายุน้อยที่สุดในเอฟเอคัพภายในหนึ่งวันหลังจากวันเกิดปีที่ 16 ของเขา.
รอบแรก
รอบแรกจะได้เห็น 32 ทีมชนะเลิศที่มาจากการแข่งขันรอบคัดเลือกรอบที่สี่จะได้เข้าร่วมกับ 48 สโมสรที่มาจาก ลีกวัน และ ลีกทู. การจับสลากสำหรับรอบแรกจะจัดขึ้นในวันที่ 17 ตุลาคม ค.ศ. 2022 โดย ดิออน ดับลิน และ แอลัน สมิท. รอบนี้นับรวมหกทีมที่มาจากระดับที่เจ็ด, ทีมอันดับต่ำสุดที่เหลืออยู่ในการแข่งขัน: อัลเวเชิร์ช, แบร็คเนลล์ทาวน์, โคอัลวิลล์ทาวน์, เมอร์ทายร์ทาวน์, นีดแฮมมาร์เก็ต และ เซาท์ ชีลด์ส.
รอบสอง
การจับสลากสำหรับรอบสองได้จัดขึ้นเมื่อวันที่ 7 พฤศจิกายน ค.ศ. 2022 ทำการจับสลากโดย เจอร์เมน เบ็คฟอร์ด และ มิคกีย์ โทมัส, ประกอบไปด้วย 40 ผู้ชนะจากรอบที่ผ่านมา. รอบนี้มีหนึ่งทีมจากระดับที่เจ็ด, อัลเวเชิร์ช ที่เอาชนะสโมสรจาก อีเอฟแอลลีกวัน เชลต์นัมทาวน์ ในรอบแรก.
รอบสาม
การจับสลากสำหรับรอบสามได้จัดขึ้นเมื่อวันที่ 28 พฤศจิกายน ค.ศ. 2022, ประกอบไปด้วยผู้ชนะ 20 สโมสรจากรอบที่แล้ว, สมาชิกทั้งหมด 20 สโมสรของ พรีเมียร์ลีก และ 24 สโมสร อีเอฟแอลแชมเปียนชิป. รอบนี้มีสามทีมที่มาจากระดับที่ห้า, ซึ่งเป็นทีมที่มีอันดับต่ำที่สุดที่เหลืออยู่ในการแข่งขัน: เชสเตอร์ฟีลด์, บอร์แฮมวุด และ เร็กซ์แฮม.
รอบสี่
การจับสลากสำหรับรอบสี่ ที่จะจัดขึ้นในวันที่ 8 มกราคม ค.ศ. 2023, ประกอบไปด้วย 32 ผู้ชนะที่มาจากรอบที่ผ่านมา. รอบนี้มีอย่างน้อยหนึ่งทีมที่มาจากระดับที่ 5, ซึ่งเป็นทีมที่มีอันดับต่ำที่สุดที่เหลืออยู่ในการแข่งขัน: เร็กซ์แฮม.
รอบห้า
การจับสลากสำหรับรอบห้า ที่จะจัดขึ้นในวันที่ 30 มกราคม ค.ศ. 2023 ในรายการ เดอะ วัน โชว์ ที่ บรอดคาสติง เฮาส์ ใน พอร์ตแลนด์ เพลส. แต่ละนัดจะลงเล่นในช่วงสัปดาห์ของวันที่ 27 กุมภาพันธ์ ค.ศ. 2023. รอบนี้มีอย่างน้อยหนึ่งทีมที่มาจากระดับที่ 4, ซึ่งเป็นทีมที่มีอันดับต่ำที่สุดที่เหลืออยู่ในการแข่งขัน: กริมสบีทาวน์.
รอบก่อนรองชนะเลิศ
การจับสลากสำหรับรอบก่อนรองชนะเลิศได้จัดขึ้นในวันที่ 1 มีนาคม ค.ศ. 2023. รอบนี้มีอย่างน้อยหนึ่งทีมที่มาจากระดับที่ 4, ซึ่งเป็นทีมที่มีอันดับต่ำที่สุดที่เหลืออยู่ในการแข่งขัน: กริมสบีทาวน์.
รอบรองชนะเลิศ
การจับสลากสำหรับรอบรองชนะเลิศจะจัดขึ้นในวันที่ 19 มีนาคม ค.ศ. 2023 ทาง บีบีซี วัน, หลังจบคู่ ไบรตันแอนด์โฮฟอัลเบียน–กริมสบีทาวน์ รอบก่อนรองชนะเลิศ. รอบนี้ประกอบไปด้วยหนึ่งทีมที่มาจากระดับที่สอง อีเอฟแอลแชมเปียนชิป: เชฟฟีลด์ยูไนเต็ด.
ถนนมหาจักร
ถนนมหาจักร เป็นถนนสายหนึ่งในพื้นที่เขตป้อมปราบศัตรูพ่ายและเขตสัมพันธวงศ์ กรุงเทพมหานคร เป็นถนนในลักษณะที่เป็นถนนตัดขวางกับพื้นที่เขตและถนนสายหลักสายอื่น ๆ
ถนนมหาจักรเกิดขึ้นหลังจากการถมคลองสำเพ็งหรือคลองวัดจักรวรรดิ ที่เคยไหลผ่านบริเวณนี้ด้วยขยะเพื่อแปรสภาพเป็นถนน ตามนโยบายลดจำนวนคลอง ในสมัยรัชกาลที่ 7 ก่อนการเปลี่ยนแปลงการปกครอง พ.ศ. 2475 ไม่นาน ซึ่งเป็นคลองที่เชื่อมระหว่างแม่น้ำเจ้าพระยากับคลองมหานาค เมื่อถมสร้างเป็นถนนตามแนวคลองวัดจักรวรรดิ จึงให้ชื่อว่า "ถนนมหาจักร"
ถนนมหาจักรมีจุดเริ่มต้นจากถนนหลวงในพื้นที่แขวงป้อมปราบ เขตป้อมปราบศัตรูพ่าย และทอดผ่านลงทางทิศตะวันตกเฉียงใต้ ตัดกับถนนเจริญกรุง และเข้าสู่พื้นที่แขวงสัมพันธวงศ์ เขตสัมพันธวงศ์ ผ่านหน้าวัดชัยชนะสงคราม และต่อเนื่องไปตัดกับถนนเยาวราช เข้าสู่แขวงจักรวรรดิ เขตสัมพันธวงศ์ และไปสิ้นสุดลงที่ถนนอนุวงศ์
สองฝั่งถนนมหาจักรตลอดทั้งสายถือเป็นย่านการค้าที่คึกคักมาก ในช่วงพื้นที่เขตป้อมปราบศัตรูพ่ายและต่อเนื่องไปถึงแขวงสัมพันธวงศ์ในเขตสัมพันธวงศ์เป็นที่รู้จักกันดีในชื่อคลองถม และในช่วงพื้นที่แขวงจักรวรรดิในเขตสัมพันธวงศ์คือสำเพ็ง
วัดเสนหา
วัดเสนหา [สะ-เน-หา] เป็นพระอารามหลวงชั้นตรีชนิดสามัญ สังกัดคณะสงฆ์ธรรมยุติกนิกาย ตั้งอยู่ในตำบลพระปฐมเจดีย์ อำเภอเมืองนครปฐม จังหวัดนครปฐม ที่ดินตั้งวัดมีเนื้อที่ประมาณ 36 ไร่ 2 งาน 40 ตารางวา ปัจจุบันมีพระวินัยโกศล (ธัญญวัฒน์ เขมธโร) ดำรงตำแหน่งเจ้าอาวาส
ประวัติ
วัดเสนหาสร้างขึ้นเมื่อปี พ.ศ. 2452 โดยนายเพิ่มเสนหา บุญนาค บุตรพระยาศรีสรราชภักดี (วัน บุญนาค) กับเปี่ยม ได้ถวายที่ดินแปลงหนึ่ง เนื้อที่ประมาณ 45 ไร่ อยู่ใกล้เขตพระราชวังสนามจันทร์ สร้างเป็นวัดเมื่อเดือนอ้าย ปีระกา ตรงกับเดือนธันวาคม พ.ศ. 2452 โดยมีพระเถระผู้ใหญ่ 2 รูป คือ พระเดชพระคุณพระอุบาลีคุณูปมาจารย์ (จันทร์ สิริจนฺโท) วัดบรมนิวาสราชวรวิหาร กรุงเทพมหานคร กับพระพุทธวิริยากร (จิตร ฉนฺโน) วัดสัตตนารถปริวัตร จังหวัดราชบุรี เป็นผู้รับที่ดินแทนคณะสงฆ์ธรรมยุติกนิกาย ได้เป็นประธานช่วยอุปการะตั้งเป็นสำนักสงฆ์ขึ้น และยังจัดส่งพระภิกษุสามเณรจากวัดบรมนิวาสมาอยู่จำพรรษาอยู่บ้าง
พระบาทสมเด็จพระมงกุฎเกล้าเจ้าอยู่หัวได้ทรงพระกรุณาโปรดเกล้าฯ พระราชทานทรัพย์ส่วนพระองค์เป็นทุนเริ่มแรกสร้างพระอุโบสถกับหล่อพระประธานอีกส่วนหนึ่ง เป็นพระประธานหล่อด้วยทองเหลือง พระเพลากว้าง 3 ศอก และสูงตลอดถึงพระรัศมี 4 ศอก โดยจำลองแบบพระพุทธชินสีห์ แล้วเสร็จเมื่อปี พ.ศ. 2466
วัดเสนหาตั้งเป็นวัดเมื่อ พ.ศ. 2452 ได้รับพระราชทานวิสุงคามสีมาเมื่อวันที่ 11 สิงหาคม พ.ศ. 2462 เขตวิสุงคามสีมากว้าง 2 เส้น ยาว 3 เส้น ได้รับการสถาปนาขึ้นเป็นพระอารามหลวงเมื่อวันที่ 2 ธันวาคม พ.ศ. 2487 วัดยังได้ตั้งโรงเรียนพระปริยัติธรรมแผนกสามัญศึกษาเมื่อวันที่ 31 มกราคม พ.ศ. 2535 โดยเรียนควบคู่ไปกับนักธรรมและบาลี ยังมีโรงเรียนเทศบาล 2 วัดเสนหา (สมัครพลผดุง) ซึ่งเปิดทำการเรียนการสอนเป็นครั้งแรกเมื่อวันที่ 15 สิงหาคม พ.ศ. 2465
วัดมีการก่อสร้าง พระพุทธมงกุฎหิรัญเทวาธิราช ซึ่งเป็นพระพุทธรูปทรงเครื่องมหาจักรพรรดิปางนาคปรก ขณะกำลังอยู่ระหว่างก่อสร้างวิหารเพื่อประดิษฐานองค์พระ เกิดเรื่องแปลกประหลาดขึ้น มีมาณพหนุ่มรูปงามในมือถือบ่วงนาคบาศมาเข้านิมิตพระครูโชติธรรมาทร ผู้ช่วยเจ้าอาวาส แจ้งว่าตนเป็นเทพนาคราชอยู่ในนาคพิภพ ประสงค์จะช่วยในการสร้างพระวิหารเพื่อประดิษฐานองค์พระพุทธรูป จึงขอให้พระครูโชติตั้งศาลเทพนาคราชขึ้นในบริเวณวัด แล้วการสร้างวิหารจะสำเร็จ วัดจึงดำเนินการจัดตั้งศาลเทพนาคราชขึ้น
มถุรา
มถุรา เป็นนครและศูนย์กลางการปกครองของอำเภอมถุรา รัฐอุตตรประเทศ ประเทศอินเดีย ตั้งอยู่ราว 57.6 km ทางเหนือของอัครา, 166 km ทางตะวันนออกเฉียงใต้ของเดลี, 14.5 km จากวรินทาวัน และ 22 km จากโควรรธัน ในสมัยโบราณ มถุราเป็นศูนย์กลางการค้าขาย ตั้งอยู่ที่จุดเชื่อมต่อของเส้นทางขบวนคาราวานที่สำคัญ และเป็นราชธานีของจักรวรรดิสุรเสนา ข้อมูลจากสำมะโนปี 2011 ประมาณจำนวนประชากรในมถุราอยู่ที่ 441,894 คน
ในคติศาสนาฮินดู มถุราเป็นชนมภูมิ (ที่ประสูติ) ของพระกฤษณะ โดยจุดที่เชื่อว่าเป็นชนมภูมิคือกฤษณชนมสถานมนเทียร ทุก ๆ ปีจึงมีการเฉลิมฉลองชนมาษฏมีอย่างยิ่งใหญ่ในมถุรา นอกจากนี้มถุรายังเป็นหนึ่งในเจ็ดสัปตปุรี หรือนครศักดิ์สิทธิ์ของศาสนาฮินดู
แอร์บัส เอ380
แอร์บัส เอ380 (Airbus A380) เป็นอากาศยานไอพ่นลำตัวกว้างสองชั้นขนาดใหญ่ ผลิตโดยแอร์บัสแอสอาแอส เป็นเครื่องบินโดยสารขนาดใหญ่ที่สุดในโลกและเป็นเครื่องบินเจ็ทสองชั้นเต็มความยาวเพียงลำเดียว การศึกษาของแอร์บัสเริ่มต้นในปี 1988 และโครงการได้รับการประกาศในปี 1990 โดยเป็นคู่แข่งของโบอิง 747 ในตลาดการบินระยะไกล โครงการเอ3XX ที่กำหนดในขณะนั้นถูกนำเสนอในปี 1994; แอร์บัสเปิดตัวโครงการ เอ380 มูลค่า 9.5 พันล้านยูโร (10.7 พันล้านดอลลาร์) เมื่อวันที่ 19 ธันวาคม ค.ศ. 2000 เครื่องบินต้นแบบลำแรกเปิดตัวที่เมืองตูลูส ประเทศฝรั่งเศส เมื่อวันที่ 18 มกราคม ค.ศ. 2005 โดยทำการบินครั้งแรกในวันที่ 27 เมษายน ค.ศ. 2005
แอร์บัส เอ380 ถูกส่งมอบครั้งแรกให้กับสิงคโปร์แอร์ไลน์เมื่อวันที่ 15 ตุลาคม ค.ศ. 2010 และเข้าประจำการเมื่อวันที่ 25 ตุลาคม อย่างไรก็ตาม หลังจากลูกค้ารายใหญ่ที่สุดอย่างเอมิเรตส์ ลดคำสั่งซื้อสุดท้ายในเดือนกุมภาพันธ์ ค.ศ. 2019 แอร์บัสจะสิ้นสุดการผลิตแอร์บัส เอ380 ในปี 2020 เมื่อวันที่ 16 ธันวาคม ค.ศ. 2021 เอมิเรตส์แอร์ไลน์ได้รับมอบเอ380 ลำที่ 123 ของสายการบิน ซึ่งเป็นลำที่ 251 และลำสุดท้ายที่ได้รับมอบจากแอร์บัส
พื้นหลัง
แอร์บัสได้ประกาศโครงการแอร์บัส เอ3XX อย่างเป็นทางการในงานฟรานโบโรห์แอร์โชว์ ปี 1990 โดยมีเป้าหมายที่ระบุไว้คือต้นทุนการดำเนินงานที่ต่ำกว่า 747-400 ถึง 15%   แอร์บัสจัดทีมนักออกแบบสี่ทีม หนึ่งทีมจากพันธมิตรแต่ละราย (แอโรสปาซียาล, บริติชแอโรสเปซ, ด็อยต์เชออาโรสเปซอาเจ, คาซ่า) เพื่อเสนอเทคโนโลยีใหม่สำหรับการออกแบบเครื่องบินในอนาคต การออกแบบถูกนำเสนอในปี พ.ศ. 2535 และมีการใช้การออกแบบที่มีการแข่งขันสูงที่สุด ในเดือนมกราคม พ.ศ. 2536 โบอิ้งและบริษัทหลายแห่งในกลุ่มบริษัทแอร์บัสได้เริ่มการศึกษาความเป็นไปได้ร่วมกันของการขนส่งเชิงพาณิชย์ขนาดใหญ่มาก (VLCT) โดยมีเป้าหมายเพื่อ ก่อตั้งหุ้นส่วนเพื่อแบ่งปันตลาดที่จำกัด
เมื่อวันที่ 19 ธันวาคม พ.ศ. 2543 คณะกรรมการกำกับดูแลของแอร์บัสที่ปรับโครงสร้างใหม่ได้ลงมติให้เปิดตัวโครงการมูลค่า 9.5 พันล้านยูโร (10.7 พันล้านดอลลาร์) เพื่อสร้าง A3XX ซึ่งไดเปลี่ยนชื่อใหม่ใหม่เป็น A380 โดยมีคำสั่งซื้อของบริษัท 50 รายการจากลูกค้าที่เปิดตัวหกราย   การกำหนดชื่อ A380 เป็นการแตกแยกจากตระกูลแอร์บัสรุ่นก่อนหน้า ซึ่งมีความก้าวหน้าตามลำดับจาก เอ300 เป็น เอ340 เครื่องบินลำนี้ถูกเลือกเพราะเลข 8 คล้ายกับหน้าตัดสองชั้น และเป็นเลขนำโชคในบางประเทศในเอเชียที่เครื่องบินลำนี้วางตลาดอยู่
การผลิต
แอร์บัส เอ380 สร้างขึ้นจากหลายๆ ประเทศใน ยุโรปได้แก่ ฝรั่งเศส เยอรมนี สเปน และสหราชอาณาจักร จะทำการประกอบส่วนต่างๆ ของเครื่องบินในช่วงสุดท้าย การสร้างภายในลำตัว ดำเนินการ โดย DASA ที่ Hamburg ทั้ง Aerospatiale และ DASA สร้างส่วนต่างๆของโครงสร้างลำตัวด้วย, บริษัทบีเออี ซิสเต็มส์ สร้างส่วนของปีก, บริษัท CASA ของสเปน สร้างส่วนของแพนหาง, เครื่องยนต์ก็มีความก้าวหน้าในโครงการค้นคว้า บริษัท Rolls-Royce ก็ดำเนินการเองโดยลำพัง โดยพัฒนาจากเครื่องยนต์ตระกูล Trent สุดท้ายแล้วชิ้นส่วนทั้งหมดจะนำมาประกอบรวมกันที่ตูลูซ ประเทศฝรั่งเศส
สิงคโปร์แอร์ไลน์เลือกเครื่องยนต์โรลส์-รอยซ์ เทรนต์ 900 ส่วนบริษัทแพรตแอนด์วิตนีย์และบริษัทเจเนอรัลอิเล็กทริกได้ร่วมมือกันพัฒนาเครื่องยนต์ จากตระกูล GE90 และ PW4000 โดยให้ชื่อว่า GP7200 ซึ่งแผนการปัจจุบันจะมีใบพัด (fan blade) ที่มีเส้นผ่าศูนย์กลาง 110 นิ้ว มีอัตราส่วนของอากาศที่ผ่านเครื่องยนต์เท่ากับ 8:1 สำหรับใช้กับเครื่องบิน A380 ซึ่งมีแรงขับดันระหว่าง 67,000-80,000 ปอนด์ เพื่อใช้กับโครงการ A380 (B747X จะใช้เครื่องยนต์รุ่น GP 7100 ซึ่งใบพัดมีเส้นผ่าศูนย์กลาง 101 นิ้ว อัตราส่วนของอากาศที่ผ่าน เครื่องยนต์เท่ากับ 7:1) ราคาของเครื่องบินลำนี้ประมาณ 220 ล้านดอลลาร์สหรัฐ
การทดสอบและเปิดตัว
ในปี ค.ศ. 2005 แอร์บัส เอ380 จำนวน 5 ลำถูกสร้างขึ้นเพื่อวัตถุประสงค์ในการทดสอบและสาธิต เอ380 ลำแรก (ทะเบียน F-WWOW) ได้เปิดตัวในตูลูส 18 มกราคม ค.ศ. 2005 โดยบินครั้งแรกเมื่อวันที่ 27 เมษายน เครื่องบินลำนี้ติดตั้งเครื่องยนต์โรลส์-รอยซ์ เทรนต์ 900 บินจากท่าอากาศยานตูลูซ บลานัค พร้อมลูกเรือ 6 คน นำโดย Jacques Rosay หัวหน้านักบินทดสอบ
การส่งมอบ
การกำหนดการเดิมนั้น สิงคโปร์แอร์ไลน์จะได้รับเครื่องบินแอร์บัส เอ380 เครื่องแรก ในช่วงปลายปีค.ศ. 2006 ควอนตัสจะได้รับในช่วงต้นปีค.ศ. 2007 และเอมิเรตส์จะได้รับก่อนปีค.ศ. 2008 แต่เนื่องจากไม่สามารถผลิตได้ทันตามกำหนดการ ทำให้แอร์บัสต้องเลื่อนวันส่งมอบออกไป
จนในวันที่ 6 ตุลาคม ค.ศ. 2006 แอร์บัสก็ประกาศเลื่อนการส่งมอบเป็นครั้งที่ 3 ทำให้คาดว่าจะสามารถส่งมองเครื่องบินแอร์บัส เอ 380 ให้กับสิงคโปร์แอร์ไลน์ ในช่วงเดือนตุลาคม ค.ศ. 2007 และจะเพิ่มอัตราการผลิตให้ได้ 13 ลำในปีค.ศ. 2008, 25 ลำ ในปีค.ศ. 2009 และเต็มอัตราการผลิตที่ 45 ลำ ตั้งแต่ปีค.ศ. 2010 เป็นต้นไป ส่วนเอมิเรตส์ ซึ่งเป็นลูกค้าใหญ่ที่สุดของ เอ380 จะได้รับเครื่องบินลำแรกในเดือนสิงหาคม ค.ศ. 2008 และผลจากการล่าช้าทำให้หลายสายการบินยกเลิกคำสั่งซื้อ และหันไปเลือกคู่แข่งโบอิง 747-8 สำหรับเครื่องบินโดยสาร และโบอิง 777F สำหรับเครื่องบินขนส่งสินค้า
สำหรับเครื่องบินลำแรกที่จะส่งมอบให้สิงคโปร์แอร์ไลน์นั้นได้ลงสีเป็นลายเครื่องของสิงคโปร์แอร์ไลน์เรียบร้อยแล้ว ซึ่งสิงคโปร์แอร์ไลน์ประกาศว่าจะใช้ในเส้นทางบินระหว่างลอนดอน และซิดนีย์ โดยผ่าน สิงคโปร์ เส้นทางการบินย่อของสายการบินสิงคโปร์แอร์ไลน์ อาจครอบคลุม เส้นทาง สิงคโปร์ - ซานฟรานซิสโก โดยผ่าน ฮ่องกง และบินตรงไปยังปารีส และแฟรงค์เฟิร์ต ส่วนแควนตัส ก็ได้ประกาศเช่นกัน ว่าในตอนแรกจะใช้เครื่องบินนี้ บินในเส้นทางบิน ลอสแองเจิลลิส ไปซิดนีย์
แอร์บัสแถลงว่า ในที่สุดแล้ว ตนจะสามารถผลิตและส่งมอบเครื่องบินได้เดือนละ 4 ลำ
เมื่อวันที่ 15 ตุลาคม ค.ศ. 2007 เวลา 10.00 น. ตามเวลาท้องถิ่นของเมืองตูลูซ แอร์บัสได้ส่งมอบเครื่องบินแอร์บัส เอ380-800 ลำแรก ให้กับสิงคโปร์แอร์ไลน์ ซึ่งจะเริ่มให้บริการเที่ยวบินพาณิชย์เที่ยวแรกในวันที่ 25 ตุลาคม พ.ศ. 2550 เส้นทาง สิงคโปร์-ซิดนีย์
การยุติการผลิตแอร์บัส เอ380
ในเดือนกุมภาพันธ์ ค.ศ. 2019 แอร์บัสประกาศว่าจะยุติการผลิตเครื่องบิน เอ380 ภายในปี ค.ศ. 2020 หลังจากที่สายการบินเอมิเรตส์ซึ่งเป็นลูกค้าหลักตกลงที่จะยกเลิกคำสั่งซื้อเครื่องบินจำนวน 39 ลำ โดยแทนที่ด้วยเครื่องบิน เอ330-900 จำนวน 40 ลำ และ เอ350-900 จำนวน 30 ลำ ในช่วงเวลาของการประกาศ แอร์บัสมี เอ380 อีก 17 ลำในสมุดคำสั่งซื้อที่ต้องดำเนินการให้เสร็จก่อนปิดสายการผลิต – 14 ลำสำหรับสายการบินเอมิเรตส์ และ 3 ลำสำหรับสายการบินออลนิปปอนแอร์เวย์ – รวมจำนวนการส่งมอบเครื่องบินประเภทนี้ที่คาดไว้ทั้งหมดเป็น 251 ลำ แอร์บัสต้องการกำไรมากกว่า 90 ล้านดอลลาร์จากการขายเครื่องบินแต่ละลำเพื่อให้ครอบคลุมต้นทุนการพัฒนาโครงการโดยประมาณ 25,000 ล้านดอลลาร์ อย่างไรก็ตาม ป้ายราคา 445 ล้านดอลลาร์ของเครื่องบินแต่ละลำไม่เพียงพอแม้แต่จะครอบคลุมต้นทุนการผลิต ดังนั้นการที่แอร์บัสสูญเสียเงินไปกับเอ380 แต่ละลำ และด้วยคำสั่งซื้อที่ลดลง
เมื่อวันที่ 25 กันยายน ค.ศ. 2020 แอร์บัสได้เสร็จสิ้นการประกอบลำตัวเครื่องบิน เอ380 ลำสุดท้าย เครื่องบินเก้าลำยังคงต้องส่งมอบ (แปดลำสำหรับเอมิเรตส์ หนึ่งลำสำหรับออลนิปปอนแอร์เวย์) และการดำเนินการผลิตยังคงดำเนินต่อไปเพื่อให้เครื่องบินเหล่านั้นเสร็จสิ้น เมื่อวันที่ 17 มีนาคม ค.ศ. 2021 เครื่องบินแอร์บัส A380 ลำสุดท้าย (หมายเลขประจำเครื่องการผลิต 272) ทำการบินเที่ยวแรกจากตูลูสไปยังฮัมบูร์กเพื่อทำการตกแต่งห้องโดยสาร ก่อนส่งมอบให้กับสายการบินเอมิเรตส์ในวันที่ 16 ธันวาคม ค.ศ. 2021
การบินทดสอบ ณ ท่าอากาศยานสุวรรณภูมิ
วันที่ 5 ธันวาคม ค.ศ. 2006 เครื่องบินแอร์บัส เอ 380 ลำทดสอบหมายเลข F-WXXL เที่ยวบินที่ AIB 002 มีกำหนดมาบินทดสอบที่ท่าอากาศยานสุวรรณภูมิเป็นครั้งแรก ลงจอดเวลาประมาณ 13:00 น. และเดินทางออกจากสนามบินสุวรรณภูมิในวันที่ 7 ธันวาคม เวลาประมาณ 12:00 น
วันที่ 1 กันยายน ค.ศ. 2007 เครื่องบินแอร์บัส เอ380 เที่ยวบินพิเศษ AIB-701 เดินทางจากท่าอากาศยานสุวรรณภูมิ ไปยังท่าอากาศยานนานาชาติเชียงใหม่ พร้อมด้วยสื่อมวลชนและแขกรับเชิญเพื่อสาธิตการบินในทวีปเอเชียและประเทศไทย ในขณะใช้รถลากจูงออกจากอาคารจอดเครื่องบิน ปลายปีกของเครื่องบินได้เกิดอุบัติเหตุเฉี่ยวกับประตูโรงจอดเสียหายเล็กน้อย บริเวณใบส่งตัวรับลมปลายปีก หรือ วิงเล็ต วิศวกรตรวจสอบแล้วเห็นว่าอาจทำให้อัตราการสิ้นเปลืองเชื้อเพลิงสูงขึ้น แต่ไม่มีผลต่อความปลอดภัยระหว่างการบิน จึงถอดชิ้นส่วนนั้นออก และทำการบินไปจังหวัดเชียงใหม่ตามปกติ